เงินบาทเปิดตลาดที่ระดับ 30.48/50
ธนาคารซีไอเอ็มบี รายงาน เงินบาทเปิดตลาดเช้านี้อยู่ที่ระดับ 30.48/50 แนวโน้มอ่อนค่าตามภูมิภาค
6 ก.ค. 2554

ธนาคารซีไอเอ็มบี รายงาน เงินบาทเปิดตลาดเช้านี้อยู่ที่ระดับ 30.48/50 แนวโน้มอ่อนค่าตามภูมิภาค
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้านี้อยู่ที่ระดับ 30.48/50 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 30.47/49 บาท/ดอลลาร์ โดยเคลื่อนไหวในทิศทางเดียวกันกับค่าเงินในภูมิภาค และมีแนวโน้มปรับตัวอ่อนค่า
"(เงินบาท)ปรับตัวอ่อนค่าตามภูมิภาค...trend บาทน่าจะไปในทิศทางอ่อนค่า inline กับภูมิภาค" นักบริหารเงิน กล่าว
ปัจจัยที่ตลาดให้ความสำคัญยังเป็นเรื่องภาวะเศรษฐกิจถดถอยของสหภาพยุโรป หลังมูดีส์ออกมาประกาศปรับลดความน่าเชื่อถือลง ส่วนสถานการณ์ทางการเมืองในประเทศนั้นคงต้องรอให้จัดตั้งรัฐบาลเสร็จเรียบร้อยและเริ่มต้นทำงานได้ก่อน
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 80.85/89 เยน/ดอลลาร์ ปรับตัวแข็งค่าจากระดับ 81.10/15 เยน/ดอลลาร์ ส่วนเงินยูโรอยู่ที่ระดับ 1.4438/4442 ดอลลาร์/ยูโร ปรับตัวอ่อนค่าจากระดับ 1.4480/1.4486 ดอลลาร์/ยูโร 
นักบริหารเงินประเมินกรอบการเคลื่อนไหวของเงินบาทอยู่ในกรอบแคบๆ ระหว่าง 30.45-30.55 บาท/ดอลลาร์